./data/phi0474/phi015/phi0474.phi015.perseus-lat2.xml
M. Tullius Cicero
ecquem tu horum qui adsunt, quibus te contra ipsorum voluntatem				venditabas, aut tam sceleratum statuis fuisse ut haec						omnia perire						voluerit, aut tam miserum ut et se perire cuperet et nihil haberet				quod salvum esse vellet? an vero clarissimum virum generis vestri ac				nominis nemo reprehendit, qui filium suum vita privavit ut in ceteros firmaret imperium; tu rem publicam reprehendis, quae				domesticos hostis, ne ab eis ipsa necaretur, necavit?